Potrivit IPJ Constanța, accidentul a avut loc marți seara pe DJ 226, între comunele Corbu și Săcele.
Polițiștii deplasați la fața locului au constatat că o mașină condusă de un bărbat de 53 de ani ar fi accidentat un biciclist de 59 de ani.
În urma impactului, biciclistul a murit.
Șoferul a fost testat cu aparatul etilotest și cu cel din dotare, în vederea stabilirii indiciilor cu privire la eventuala prezență a substanțelor psihoactive, rezultatele fiind negative.
În cauză a fost întocmit un dosar penal pentru săvârșirea infracțiunii de ucidere din culpă.
(sursa: Mediafax)